Gerhard Ertl
Store norske leksikon,Realfag,Kjemi,Kjemi,Kjemikere
Gerhard Ertl er en tysk kjemiker. Han er særlig kjent for sine arbeider innen overflatekjemi. Systematisk forskning innen denne delen av kjemien startet på 1960-tallet, og Ertl så snart at dette var et område som ville få stor betydning. Han mottok Nobelprisen i kjemi 2007 for sine arbeider innen overflatekjemi.
Ertl tok doktorgrad i fysikalsk kjemi i ved det Tekniske Universitetet i München i 1965. Han habiliterte ved samme universitet allerede to år senere, og ble der som dosent inntil han i 1968 ble kalt til professor i fysikalsk kjemi og elektrokjemi ved Universitetet i Hannover. Fra 1973 ledet Ertl Institutt for fysikalsk kjemi ved Ludwig-Maximillian-Universitetet i München, inntil han ble emeritus i 2004. Ertl er aleneforfatter eller medforfatter av over 700 vitenskapelige publikasjoner innen et stort antall områder og med til dels svært høyt antall siteringer, som viser deres viktighet. Han har mottatt et stort antall æresbevisninger, blant annet Otto-Hahn-medaljen i 2007. Les mer i Store norske leksikon overflatekjemi fysikalsk kjemi kjemiens historie